Tautas saskaņas partija

Tautas saskaņas partija bija Latvijas politiskā partija, kas tika izveidota 1994. gadā. Partija bija viena no apvienības "Saskaņas Centrs" izveides iniciatorēm un dalībniecēm. Partijas ideoloģijas pamatā bija kreisi centriskas un sociāldemokrātiskas vērtības, kā arī mazākumtautību interešu aizstāvība un ciešāka Latvijas sadarbība ar Krieviju. 

Kopš 2010. gada pastāv partija "Saskaņa", kas tika izveidota uz TSP un divu citu "Saskaņas Centrā" ietilpstošu partiju bāzes. 

 Vēsture 
Tautas saskaņas partija (TSP) tika izveidota 1994. gadā, sadaloties 5. Saeimas frakcijai "Saskaņa Latvijai — atdzimšana tautsaimniecībai". No 1998. līdz 2003. gadam TSP bija apvienības "Par cilvēka tiesībām vienotā Latvijā" locekle. 

2005. gadā TSP bija politiskās apvienības "Saskaņas centrs" izveides iniciatore. 2010. gadā apvienojās ar divām citām SC loceklēm (SDP un JC), izveidojot partiju "Saskaņa", kuras līderi bija agrākais Rīgas domes priekšsēdētājs Nils Ušakovs un "Saskaņas" priekšsēdētājs Jānis Urbanovičs.

 Rezultāti vēlēšanās 

 Gads Vēlēšanas Rezultāti Latvijā (%;
balsis) Deputāti Latvijā  Rezultāti Rīgā (%;
balsis) Deputāti Rīgā Saraksta sākumā (Rīgā)  1995. 6. Saeimas vēlēšanas 5,55;
53 041 6
(no 100) .;
22 903 3
(no 28) J. Jurkāns, V. Dozorcevs, A. Ameriks 1997. Pašvaldību vēlēšanas . . .;
4566  2
(no 60) B. Cilevičs, S. Dolgopolovs, A. Dātavs 2004. 6. Eiroparlamenta vēlēšanas 4,77;
27 506 0
(no 9) 6,66;
10 917 . B. Cilevičs, A. Bartaševičs, I. Pimenovs 2005. Pašvaldību vēlēšanās . . 4,33;
8771 0
(no 60) J. Jurkāns, V. Dozorcevs, N. Zaharovs

 Vadība 
No partijas izveides līdz 2005. gadam tās priekšsēdētājs bija Jānis Jurkāns. Līdz brīdim, kad tika izveidota partija "Saskaņa", tās vadītājs bija Jānis Urbanovičs. Partijas valdes priekšsēdētājs no 2006. gada bija Ivans Ribakovs (agrāk — Aivars Dātavs). 

 Literatūra 
 Mednis I. Partiju laiki Latvijā (1988-2002). — R.: Drukātava, 2007.  — 373.—378. lpp.

Kategorija:Latvijas bijušās politiskās partijas
Kategorija:Sociāldemokrātiskās partijas